سوئیس-ین کنفدراسیونونون باشقانی آلن برست ایران ایله 2015-جی ایلده باغلانان نوکلئر موقاویله‌سی‌نین قوه‌ده قالماسی‌نین واجیبلیگیندن دانیشدی.
سوئیس-ین کنفدراسیونونون باشقانی آلن برست سوئیس-ین پایتاختی برن-ده سوئیس خاریجی ژورنالیست‌لر درنگی‌نین (APES) کئچیردیگی مطبوعات کنفرانسیندا ایشتیراک ائتدی.
برست کنفرانسدا امریکانین ایرانا قارشی 2015-جی ایل نوکلئر موقاویله‌سی چرچیوه‌سینده دایاندیریلان بوتون تحریم لرینی یئنی‌دن تطبیق ائتمک قراریندان دانیشدی.
برست سوئیس-ین ایرانلا باغلانان نوکلئر موقاویله‌سینی هر زامان مودافعه ائتدیگینی بیلدیره‌رک دئدی: "ایران بو موقاویله ایله اوزرینه گؤتوردوگو عهده ‌لیک‌لری یئرینه یئتیردی. ژوئیه آییندا ایران پرزیدنتی حسن روحانی ایله گؤروشوموز اسناسیندا اونا موقاویله‌نین بیزیم اوچون اهمیت‌لی اولدوغونو سؤیلدیمیشدیم".
ایرانا قارشی تحریم لرین برپاسی قراری داها اول ده آچیقلاندیغی اوچون سورپریز اولمادیغینی ایفاده ائدن پرزیدنت سؤزوگئدن تحریم لرین گله‌جکده ایران ایله ایشلری داها دا چتینلشدیرجگینی بیلدیردی.
خاطیرلاداق کی، امریکا پرزیدنتی دونالد ترامپ می ین 8-ده نوکلئر موقاویله‌سینی بیرطرف‌لی شکیلده لغو ائتدیگینی بیلدیرمیش، ایرانین امریکا دو‌لارینی الده ائتمه‌سی‌نین، دؤولت استقراضی ساتماسینی‌نین، قیزیل و دیگر قیمت‌لی مئتال‌لارلا، پولاد، آلومینیوم، کؤمور تیجارت ایله مشغول اولماسی‌نین، یولجو اوچاغی و یا اوچاق حیسه‌لرینی وارد ائتمه‌سی‌نین قارشی‌سینی آلان تحریم پاکتینی آوقوستون 7-ده رسما حیاتا کئچیرمیشدی.
امریکانین ایرانا قارشی ایکینجی تحریم پاکتی ایسه 180 گونلوک مودت‌دن سونرا اؤتن گون قوه‌یه میندی.
بو پاکته گؤره، ایران میللی نفت شیرکتی، ایران نفت تیجارت شیرکتی و میللی تانکر شیرکتینه اولوسلار آراسی محدودیت‌لر گتیریله‌جک، ایقتیصادیاتی اساساً نفته سؤیکنن ایرانین نفتین و نفت محصول‌لاری‌نین ساتیشینا تحریم لر تطبیق اولونا‌جاق.
